ODLIKOM GRADSKOG VEĆA POVEĆANA SREDSTVA JKP „PARKING SERVIS“

    Za održavanje osvetljenja i signalizacije još 15 miliona

*Prema rečima Dejana Dimitrijevića,direktora „Parking servisa“, do uvećanja sredstava je došlo zbog toga što je dobar deo sredstava planiranih na početku godine utrošen,a potreba za održavanjem infrastrukture i dalje postoji

         Na poslednjoj sednici Gradskog veća odobreno je povećanje sredstava za program poslovanja JKP „Parking servis“ Niš za 15 miliona dinara, kako bi gradska infrastruktura koju održavaju radici ovog preduzeća i nadalje  održavana kvalitetno. Prema rečima Dejana Dimitrijevića, direktora JKP „Parking servis“ do uvećanja sredstava došlo je zbog toga što je dobar deo sredstava planiranih na početku godine utrošen,a potrebe za održavanjem infrastrukture i dalje postoje.
        „Sredstva su povećana za 15 miliona dinara, a od toga je horizontalnoj i vertikalnoj signalizaciji namenjeno 7,5 miliona, sredstva za održavanje javnog osvetljenja na seoskom području su uvećana za 3 i na gradskom području za 4,5 miliona dinara“, kaže Dejan Dimitrijević. „Sredstva  koja su bila predviđena dosadašnjim programom za održavanje su  već delom iskorišćena i smatrali smo da je potrebno sredstva uvećati kako bi gradska infrastruktura bila u boljem stanju“, naglašava Dimitrijević.
         On dodaje, da je  program poslovanja JKP „Parking servis“ Niš usklađen sa gradskim programom za održavanje izgrađene infrastrukture, a  povećana su sredstva za održavanje javnog osvetljenja na seoskom i gradskom području kao i sredstva za održavanje horizontalne i vertikalne signalizacije.
                                           V.P.
LEG:NAŠ PROGRAM USKLAĐEN SA GRADSKIM PROGRAMOM ODRŽAVANJA:Dejan Dimitrijević
(Projekat „Nišlije se uključuju u odlučivanje“ sufinansiran iz budžeta grada Niša)